Zhantas/Cleaned-Kyrgyz_Wikipedia huggingface dataset:
Тендердик табыштаманы кепилдик камсыздоо

Тендердик табыштаманы кепилдик камсыздоо – жеткирүүчүгө (аткаруучуга) баардык милдеттенмелерди аткара тургандыгы тууралуу сатып алуучу уюм тарабынан берилген камсыз кылуу кепилдиги. Ага камсыз кылуунун баштапкы милдеттенмеси боюнча кандайдыр бир банкка накта акча депозити, жөнөкөй жана которум векселдери түрүндө төгүлө турган банк кепилдиги, кепилдик, аккредитив кору сыяктуу ыкмалары да кирет.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тендердик эскертме

Тендердик эскертме – сотторду камсыздандыруу кагаздарындагы дооматтар айтылуусу мүмкүн болгон баардык кеме кырсыктары тууралуу токтоосуз камсыздандыруучуга кабарлап турууга камсыздануучуну милдеттендирген эскертме. Мында кемени оңдоо тапшырыгын (тендер ) өзү каалагандай жайгаштыруу укугу камсыздандыруучуга берилет.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Теңдештик

Теңдештик (лат. paritas – теңчилик) – тараптардын теңдештик өкүлчүлүгүнүн принциби. Арбитраждык соттогу эмгек талаш-тартыштарын макулдашуу тартибинде кароодо кеңири жолугат. П. теңчилик, теңата, баасы бирдей, тең абал деген түшүнүктү билдирет.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Теңдештик артыкчылык берилген акция

Теңдештик артыкчылык берилген акция – төлөнө элек же толук төлөнүп бүтө элек дивиденддер чогулуу менен, акырында төлөнүүчү артыкчылык берилген акциялар.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Теңдештик добуш берүү

Теңдештик добуш берүү – добуш берүүгө катышкан акциялардын санына коомду башкаруунун коллегиялдуу органынын мүчөлөрүнүн жалпы санына барабар добуш туура келген добуш берүү ыкмасы.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Теңдештик прициби (улуттук тартип)

Теңдештик прициби (улуттук тартип) – четөлкөлүк жарандар менен юридикалык жактар үчүн ошол өлкөнүн өзүнүн жарандары менен юридикалык жактарына тийешелүү тартипти белгилөөнүн келишимдик милдеттенмелерин билдире турган эларалык карым-катнаштын принциби.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Теократиялык мамлекет

Теократиялык мамлекет (гр. tueos – кудай жана kratos – бийлик) – бийлик толук же көпчүлүк бөлүгүндө чиркөө иерархиясына таандык болгон мамлекеттик бийликти уюштуруунун өзгөчө таризи. Азыркы убакта бийлик толук теократиялык монархияга таандык болгон шаар-мамлекет Ватикан Т. м-тин үлгүсү болуп саналат. Ватиканда мыйзам чыгаруу, аткаруу жана сот бийлиги кардиналдардын кеңеши тарабынан түбөлүк шайланган Рим папасына таандык.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тергөө

Тергөө – кылмыш-жаза процессинде далилдөөнүн предметине кирген жагдайларды айкындоо үчүн зарыл жана жеткиликтүү далилдерди жыйноо жана текшерүү. Т.– жалпылоочу түшүнүк, анда төмөндөгүлөр камтылат: алдынала Т. – кылмыш-жаза-процесстик кылмыш-жаза иши козголгондон кийинки өзалдынча баскычы; соттук Т. – биринчи баскычтагы соттогу соттук иликтөөнүн курамдык бөлүгү. Соттук тергөөнүн жүрүшүндө соттолуучунун, жабырлануучунун жактоочусунун жана мыйзамдуу өкүлүнүн, жарандык доогердин жана жарандык жоопкердин (алардын өкүлдөрүнүн) катышуусу менен өткөрүлгөн сот жыйынында сот иши боюнча далилдерди тикелей иликтөөнү ишке ашырат. Мында алдынала Т-дө (алгачтергөөдө) чогултулган далилдерди текшерүү, жаңы далилдерди жыйноо жана текшерүү жүргүзүлөт. Соттук Т-нүн алкагы айыптоо корутундусу менен аныкталат. Өкүмдүн (аныктаманын) негизин соттук тергөөдө иликтенген далилдер гана түзө алат.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тергөө иш-аракеттери

Тергөө иш-аракеттери – мыйзамда белгиленген тартипте далилдерди чогултуу жана текшерүү жаатында тергөөчү, алгачкы тергөө органы, прокурор тарабынан жүргүзүлүүчү иш-аракеттер. Т. и-не төмөндөгүлөр кирет: суракка алуу, беттештирүү, тинтүү жана алуу, мүлктү камоо, тергөөлүк карап чыгуу жана күбөлөндүрүү, таануу үчүн адамдарды жана буюмдарды көрсөтүү, тергөө эксперименти жана башкалар.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тергөө камакжайы

Тергөө камакжайы – чектөө чарасы катары камакка алуу колдонулган шектүүлөрдү жана айыпталуучуларды кармап туруучу мекеме. Т. к-ж-нда этаптоону күтүп олтурушкан жана ошол жердеги чарбалык иштерди аткаруу үчүн калтырылган соттолгондор да кармалып турат.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тергөө кароосу

Тергөө кароосу – кылмыш издерин жана башка буюмдай далилдерди табуу, окуянын жагдайын жана иш үчүн мааниси бар жагдайларды айкындоо максатында ишке ашырылуучу тергөө иш-аракеттери. Төмөнкү аракеттер жүргүзүлөт: окуя өткөн жерди кароо; өлүктү кароо; нерселерди, документтерди, мал-жандарды, окуя өткөн жер болбогон жерлерди жана орун-жайларды кароо. Айыпталуучунун (шектүүнүн), күбөнүн, жабырлануучунун күбөлөндүрүүсү Т. к-нун бир түрү. Т. к-нун ар бир түрүнүн, аны жүргүзүүнүн тактикасын аныктоочу өз өзгөчөлүгү болот. Ошентсе да, жүрүмдүк жана тактикалык мүнөздөгү бир катар жалпылыктары да бар. Алып айтсак, Т. к-н өткөрүүдө калыс күбөлөрдүн болуусу милдеттүү; тергөөчү Т. к-на катышууга айыпталуучуну, жабырлануучуну, шектүүнү, күбөнү, ал эми зарыл болгон учурларда адисти (сот медигин, криминалистти, товар жүгүртүүчүнү ж. б.) чакырууга (кээде милдеттүү) укуктуу. Объекттерди Т. к. алар табылган жерлер боюнча – өзгөчө учурларда гана – тергөө өндүрүшүнүн жеринде жүргүзүлөт. Т. к. жүрүшү жана жыйынтыктары мыйзамда белгиленген тартипте каттоого алынуусу тийиш.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тергөө эксперименти

Тергөө эксперименти – тергөө аракети, анын маңызы кылмыш ишиндеги иш жүзүндөгү маалыматтарды тергелип жаткан окуяларга мүмкүн болушунча жакындатылган шарттарда тажырыйба жана сыноо өткөрүү менен текшерүүдө турат. КР кылмыш-жаза-процесстик мыйзамдарына ылайык, тергөөчү белгилүү бир окуяда болгон аракеттерди, анын кырдаалын жана башка жагдайларын кайра түзүү жана зарыл тажырыйбаларды өткөрүү жолу менен тергөө экспериментин жүргүзүүгө укуктуу. Мында кандайдыр бир фактыларды кабылдоонун, белгилүү бир аракеттерди жасоонун, кандайдыр бир окуя болушунун мүмкүндүгү текшерилет, ошондой эле болгон окуянын ырааты жана издердин калуу механизми айкындалат. Экспериментке катышкан адамдардын денсоолугуна жана өмүрүнө коркунуч туулбаган, алардын кадыр-баркына доо келбеген учурда гана Т. э-н жүргүзүүгө жол берилет. Т. э-н өткөрүүдө калыс күбөлөр катышууга тийиш.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тергөөгө караштуу

Тергөөгө караштуу – КРдин кылмыш-жаза процессинде кылмыш-жаза ишинин белгилеринин (юридикалык касиеттеринин) жыйындысы, ага ылайык бул иш боюнча кандай орган тергөө же алгачкы тергөө жүргүзүүгө тийиш экени мыйзам тарабынан аныкталат. Кылмыш-жаза ишинин Т. к. предметтик (түрдүк), аймактык (жергиликтүү) жана жекече белгилери айырмаланат. Конкреттүү кылмыш-жаза ишинин Т. к-лугун аныктоодо алар бир эле учурда жана чогуу бааланат. Мыйзамда кылмыш-жаза иштеринин Т. к-лугу прокуратуранын тергөөчүсү, ички иштер жана мамлекеттик коопсуздук органдары менен чектелген.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тергөөчү

Тергөөчү – иши боюнча тергөө жүргүзүүгө укуктуу, КРдин прокуратура, ички иштер, улуттук коопсуздук органдарында, каржы полициясында жана башка мамлекеттик органдарда иштеген кызмат адамы.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Терминалдык деңгээл

Терминалдык деңгээл – зыяндуу шишик ооруларынан жапа чегишкен инкурабелдик кишилердин (атайын дарылоого жатпаган) организмдеринин биологиялык өлүп жок болуу алдындагы өчүү абалы.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Террор

Террор (лат. terror – коркунуч) – саясий каршылаштарды жок кылып, өлтүрүп коюуга чейинки зомбулук.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Террордук акты

Террордук акты – мамлекеттик коопсуздуктун жана конституциялык түзүлүштүн негиздерине каршы кылмыш. Анын ишмердигин токтотуу максатында, болбосо ошондой ишмердиги үчүн өч алуу максатында мамлекеттик же коомдук ишмердин өмүрүнө кол салуудан көрүнөт. Коомдук коопсуздукка каршы террорчулук кылмыштан айырмалоо керек.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9

Категория:Террордук чабуулдар
Террордук акция

Террордук акция – түздөнтүз террордук мүнөздөгү кылмыштуу акцияларды жасоо: жардыруу, өрттөө, ядролук жардыруучу жабдууларды колдонуу же колдонуу коркунучун түзүү; радиоактивдүү, химиялык, биологиялык, жардыргычтуу, ууландыруучу, күчтүү таасир этүүчү уулуу заттарды пайдалануу менен иштөө; унаа каражаттарын жана башка объекттерди жок кылуу, бүлдүрүү же басып алуу; мамлекеттик же коомдук ишмердин, улуттук, этностук, диний жана башка топтогу калктын башчыларынын өмүрүнө кол салуу; адамдарды барымталоо жана туткунга алуу; техногендик мүнөздөгү кыйроолорго жана кырсыктарга шарт түзүү; аргандай түрдө жана аргандай каражаттар менен коркунучтарды таратуу; адамдардын өлүм коркунучун жаратуучу, олуттуу мүлктүк чыгымдарды же болбосо башка коомдук коркунучтуу кесепеттерди түзүүчү аракеттер.

 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Террордук чабуулдар
Террордук топ

Террордук топ – террордук ишмердикти жүзөгө ашыруу максатында биригишкен адамдардын тобу.

 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Террордук уюм

Террордук уюм – террордук ишмердикти жүзөгө ашыруу максатында биригишкен же террордук актыны ишке ашырышкан, же ошого аракетенишкен, же террордук актыны жасоого даярдык көрүшкөн 2 же андан көп адамдын туруктуу бирикмеси.

 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Террорчу

Террорчу – террордук акты жасаган, аны ишке ашырууга аракеттенген же террорчулук актыны жасоого даярданган адам.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Террорчулукка каршы аткарым

Террорчулукка каршы аткарым – террордук акцияны болтурбоого, жеке адамдардын коопсуздугун камсыздоого, террорчуларды зыянсыздандырууга, ошондой эле террордук акциянын кесепеттерин азайтууга багытталган атайын иш-чаралар.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Терс акцепт

Терс акцепт – акцептен баш тартуу гана (төлөөгө макулдукту тануу) жазуу жүзүндө берилген акцепти түзүүнүн тартиби. Т. а. учурунда төлөөгө макулдук документ аркылуу жолжоболоштурулбайт.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Терция вексели

Терция вексели – ээсине карызкордун (милдеттенменин мөөнөтү бүтөрү менен) векселде көрсөтүлгөн акча каражатын төлөөгө талашсыз укук берүүчү которум векселинин үчүнчү нускасы. Т. в-нде анын канчанчы нуска экени көрсөтүлүп коюлат.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тескөө документи

Тескөө документи – бухгалтердик эсептеги белгилүү бир чарбачылык аткарымдарды аткаруу тууралуу буйрук (көрсөтмө). Т. д-нин негизги милдети – түздөнтүз аткаруучуга көрсөтмө берүү. Бул документтерде аткарымдар аткарылгандыгы жөнүндө маалымат жок, ал эсептик жазуу үчүн негиз деле болуп саналбайт.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр 
Категория:Бухгалтердик эсеп
Тескеме

Тескеме – 1) буюм ээсине соода-сатык, жеткирүү, белектөө, ижаралоо ж. б. сыяктуу бүтүмдөрдү жасоого жол ачуучу ыйгарым укуктарынын бири. Мүлктү Т. актысынын натыйжасында мүлктөн ажыратылат, ошондой эле башка жактын убактылуу ээлик кылуусуна же пайдалануусуна берилет, күрөөгө коюлат, сактоого өткөрүлөт ж. б. Т. буюмдун юридикалык тагдырын аныктайт, т. а. ага карата менчик укугун же токтотот, же жойот. Т. ошондой эле чарба жүргүзүү укугу менен ыкчам башкаруу укугунун курамына кирген ыйгарым укуктарынын да бири; 2) Т. даректелген жеке жана юридикалык жактар үчүн милдеттүү күчкө ээ болгон мыйзамдык актылардын (КР Президентинин, КР Өкмөтүнүн ж. б.) бир түрү; 3) кээбир бүтүмдөрдүн (чектин, которумдун, аккредитивдин) мазмунун туюндура турган милдеттүү көрсөтмө, буйрук.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Техникалык деңгээл

Техникалык деңгээл – патенттөөнүн ошол объектисинде анын оптималдуу көрсөткүчтөрүнө, жетишкендиктерине же мүнөздөмөлөрүнө жетишүүнү камсыз кылуучу бир кыйла алдыңкы чечимдерди жүзөгө ашыруу деңгээли. Т. д.: жарыяланган пайдалуу моделдегидей эле максаттардагы каражаттардын (пайдалуу моделдин артыкчылыктуулугуна чейинки) баарына белгилүү болуп калган маалыматтарын, ошондой эле алардын КРде колдонулушу жөнүндөгү кабарларды; КРде эгер алар кыйла мурда артыкчылыктуу болсо, башка адамдар тарабынан ойлоп табууларга жана пайдалуу моделдерге берилген (кайра чакырылгандардан башка) билдирмелерди, ошондой эле КРде патенттелген ойлоп табууларды жана пайдалуу моделдерди өз ичине камтыйт.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Техникалык долбоор

Техникалык долбоор – кен-байлыктарды өнөр жайлык өздөштүрүүгө жана геологиялык изилдөөгө зарыл болгон техникалык-экономикалык негиздемелерди, эсептөөлөрдү, чиймелерди, макеттерди, сметаларды жана түшүндүрмө билдирүүлөрдү камтыган техникалык документтер.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Техникалык жөнгө салуу

Техникалык жөнгө салуу – продукцияга, өндүрүш процесстерине, пайдаланууга, сактоого, ташууга, сатып өткөрүүгө жана таштандыларды иштетүүгө милдеттүү талаптарды белгилөө, колдонуу жана аткаруу жаатындагы мамилелерди укуктук жөнгө салуу, ошондой эле продукцияга, өндүрүш процесстерине, пайдаланууга, сактоого, ташууга, сатып өткөрүүгө жана таштандыларды иштетүүгө, жумуштарды аткарууга же кызмат көрсөтүүгө жана шайкештикти баалоо жаатындагы мамилелерди укуктук жактан жөнгө салууга карата талаптарды ыктыярдуу негизде белгилөө жана колдонуу жаатында жөнгө салуу.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Техникалык регламент

Техникалык регламент – техникалык жөнгө салуу объекттерине карата талаптарды милдеттүү түрдө колдонууну жана сактоону белгилөөчү, эларалык келишим менен кабыл алынган, мыйзамда белгиленген тартипте күчүнө кирген документ.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Техникалык-экономикалык негиздеме

Техникалык-экономикалык негиздеме – пайдалуу кен-байлык чыккан жерди өздөштүрүүнүн экономикалык максаттарга ылайыктуулугун аныктоочу техникалык эсептөөлөр.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Техногендик өзгөртүлгөн радиациялык айлана

Техногендик өзгөртүлгөн радиациялык айлана – адамдын ишмердигине байланыштуу өзгөрүүгө учураган табигый радиациялык айлана.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Технополис

Технополис – техникалык жогорку деңгээлдеги продукцияны иштеп чыгуу жана өндүрүштүк өздөштүрүү боюнча аймактык борборлордун жардамы менен жаңычыл кубулуштарды активдештирүүгө багытталган эркин экономикалык аймактардын бир түрү. Т-тин көп тармактуу ишмердиги мамлекеттин катышуусу аркылуу аларды андан ары (илимий өндүрүштүк паркты пайдалануу менен) акыркы өндүрүштүк таштандыга айлантуу менен фундаменталдык жана колдонмо изилдөөлөрдү калыптандырууга жана ишке ашырууга негизделет.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тизмеге алуу тутумунан көчүрмө

Тизмеге алуу тутумунан көчүрмө – жеке эсеп ээси, көчүрмө берилген кезге чейинки бул эсепте катталган баалуу кагаздардын баардык чыгарылышы боюнча саны, аларга жүктөлгөн милдеттенмелер жөнүндө далилдер, ошондой эле бул кагаздарга тийешелүү дагы башка маалыматтар көрсөтүлүү менен, тизмеге алуучу тарабынан бериле турган документ. Ал көчүрмөнү берген адам анда камтылган маалыматтардын толуктугуна жана тактыгына жоопкер болот.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тизмеден чыгуу күбөлүгү

Тизмеден чыгуу күбөлүгү – добуш берүүгө 15–1 күн калганга чейин өзү шайлоочулар тизмесине кирген шайлоо участогуна келүүгө мүмкүнчүлүгү жок шайлоочуга тийешелүү участкалык шайлоо комиссиясы тарабынан бериле турган ырасмий документ. Т. ч. к-н алган адам шайлоо күнү ошол округ чегиндеги жүргөн жеринде добуш берүүгө акылуу.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тикелей башкаруу

Тикелей башкаруу – конституциялык укукта жергилктүү маанидеги маселелерди түздөнтүз тийешелүү аймактардын жашоочуларынын жыйынында чечүүдө турган жергиликтүү өзалдынча башкаруу ыкмасы (таризи) Швейцариянын биркатар кантондорунда, АКШнын айрым шатттарында ж. б. колдонулат.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тикелей импорт

Тикелей импорт – товарларды керектөөчү өлкөгө (анын ичинде өндүрүш керектөөсү үчүн да) товар чыгарган өлкөнүн өзүнөн түз ташылып келүүсү.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тикелей инвестициялар

Тикелей инвестициялар – сатып алууну, уюмдун (филиалынын) фондун түзүүнү же кеңейтүүнү, ошондой эле компаниянын (анын юридикалык түрүнө карабастан) үстүнөн болгон көзөмөлдү күчөтүүгө же анын ишмердигин кеңейтүүгө байланышкан башка баардык аткарымдарды камтыган, түздөнтүз кандайдыр бир продукцияны өндүрүүгө чегерилген капитал. Т. и. инвесторлорго иш жүзүндө инвестирленген өндүрүштүн үстүнөн көзөмөл жүргүзүүнү камсыз кылат.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Тикелей салык

Тикелей салык – салык төлөөчүнүн кирешесинен же мүлкүнөн түздөнтүз төлөнө турган салык.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр